b"\n_START_ARTICLE_\nServomotor\n_START_PARAGRAPH_\nUn  servomotor  (tamb\xc3\xa9 anomenat  servo ) \xc3\xa9s un servomecanisme similar a un motor de corrent continu que t\xc3\xa9 la capacitat de situar-se en qualsevol posici\xc3\xb3 dins del seu rang d'operaci\xc3\xb3, i mantenir-se estable en aquesta posici\xc3\xb3._NEWLINE_Els servos s'utilitzen sovint en sistemes de r\xc3\xa0dio control i en rob\xc3\xb2tica, per\xc3\xb2 el seu \xc3\xbas no est\xc3\xa0 limitat a aquests. \xc3\x89s possible modificar un servomotor per obtenir un motor de corrent continu que, si b\xc3\xa9 ja no t\xc3\xa9 la capacitat de control del servo, conserva la for\xc3\xa7a, velocitat i baixa in\xc3\xa8rcia que caracteritza a aquests dispositius.\n_START_SECTION_\nCaracter\xc3\xadstiques\n_START_PARAGRAPH_\nEst\xc3\xa0 conformat per un motor, una caixa reductora i un circuit de control._NEWLINE_Un servo normal o est\xc3\xa0ndard t\xc3\xa9 3kg per cm. de parell, la qual cosa \xc3\xa9s prou forta depenent de la seva mida. Tamb\xc3\xa9 t\xc3\xa9 una pot\xc3\xa8ncia proporcional per a c\xc3\xa0rregues mec\xc3\xa0niques. Un servo, per tant, t\xc3\xa9 un consum d'energia redu\xc3\xaft._NEWLINE_El corrent que requereix dep\xc3\xa8n de la grand\xc3\xa0ria del servo. Normalment el fabricant indica quin \xc3\xa9s el corrent que consumeix. El corrent dep\xc3\xa8n principalment del parell, i pot excedir un ampere si el servo est\xc3\xa0 enclavat, per\xc3\xb2 no \xc3\xa9s gaire alt si el servo est\xc3\xa0 lliure movent-se tot el temps."